**nonsens**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nonsens

( protest )

Iată nopțile albastre într-o minte rătăcită

cum sculptează neuronii amețiți de-atâta fum,

îngerii din vise bete prin oglinda plictisită

plănuiesc o evadare peste granița de scrum.

Se dezlănțuie nimicul în oceanele de brațe

Unde-Atlanticul ascunde scrisul zeilor uitați,

buzele răscolitoare "al infernului" s-agațe

gândurile bântuite de uitarea celorlați.

Se așază pe o palmă cât America de mare

Măsurând prin ochi de sticlă al hârtiei adevăr

Și cu mare ușurință urcând muntele de sare

își imaginează lumea ca și viermele din măr.

Doar pustia nisipoasă șerpuiește-n largul zării

încercând integritatea Creatorului imens,

litere, cuvinte sparte, într-o zi a defilării,

pasăre rănită-n zborul spre al verbului nonsens.

Mitică Horlaci

20 oct..2018

Londra